
     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E

R J E Š E N J E

Trgovački sud u Osijeku, po stečajnoj sutkinji Nadi Roso, u stečajnom predmetu dužnika TEŽIŠTE d.o.o. Osijek, Gajev trg 3, OIB: 37503342573, MBS: 030058544, dana 14. studenog 2017. g.,

        
r i j e š i o   j e

1. Nastavlja se stečajni postupak nad dužnikom TEŽIŠTE d.o.o. Osijek, Gajev trg 3, OIB: 37503342573, MBS: 030058544 prekinut pravomoćnim rješenjem ovoga suda od 20. ožujka 2017. g.


2. ODBACUJE SE prijedlog predlagatelja FINA RC Osijek od 21. travnja 2017. g. za otvaranje stečajnog  postupka nad dužnikom TEŽIŠTE d.o.o. Osijek, Gajev trg 3, OIB: 37503342573, MBS: 030058544.

Obrazloženje

Predlagatelj FINA RC Osijek je dana 21. travnja 2017. g. podnio prijedlog za otvaranje stečajnog postupka nad dužnikom TEŽIŠTE d.o.o. Osijek, Gajev trg 3, OIB: 37503342573, MBS: 030058544. 
	
Pravomoćnim rješenjem Trgovačkog suda u Osijeku 6 St-508/17 od 12. lipnja 2017. g. određen je prekid postupka u ovoj pravnoj stvari, te je određeno da će se postupak nastaviti ako prvi, ranije podneseni prijedlog za otvaranje stečajnog postupka nad dužnikom bude pravomoćno odbačen ili odbijen, a ako povodom prvog zaprimljenog prijedloga, pod poslovnim brojem 6 St-331/17 od 7. rujna 2017. g., sud pravomoćno otvori stečajni postupak nad dužnikom, odbacit će se svi kasnije zaprimljeni prijedlozi za otvaranje stečaja. 

	Uvidom u stečajni upisnik Trgovačkog suda u Osijeku utvrđeno je da je kod ovog suda pod poslovnim brojem 6 St-331/17 također pokrenut stečajni postupak nad dužnikom TEŽIŠTE d.o.o. Osijek, Gajev trg 3, OIB: 37503342573, MBS: 030058544 te je pravomoćnim rješenjem Trgovačkog suda u Osijeku broj 6 St-331/17 od 7. rujna 2017. g. otvoren stečajni postupak nad gore navedenim dužnikom te je navedeno Rješenje postalo pravomoćno 26. rujna 2017. g.

	Budući da je, a kako je to gore navedeno, pravomoćnim rješenjem ovoga suda broj 13 6 St-331/17 od 7. rujna 2017. g. otvoren stečajni postupak nad gore navedenim dužnikom valjalo je riješiti kao u izreci ovog rješenja.

Ovo iz razloga, što je stečajni postupak  generalne ovrhe koji se vodi nad ukupnom imovinom stečajnog dužnika, a stečajnom zaplijenom obuhvaćena je cjelokupna dužnikova imovina, zbog čega nad jednim stečajnim dužnikom (nad imovinom) nije moguće voditi više istovremenih insolvencijskih postupaka. 

		

	U Osijeku  14. studenog 2017. g.


Zapisničar
Danijela Sekulić
                                                                                                       STEČAJNA SUTKINJA
								                 Nada Roso



UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA:
1. e-ogl. pl.
2. RNDN - odbacivanjem
3. kal. 14.12.

